༈ བུ་སྟོན་ལོ་ཙཱ་བ་ལ་བསྟོད་པ་བསྔགས་འོས་བསྔགས་པའི་ཕྲེང་པ་བཞུགས།
ན་མོ་མཉྫུ་ཤྲཱི་ཡེ། རྒྱན་དྲུག་མཁས་པའི་གདུང་འཚོབ་རིགས་ཀྱི་བུ། །སྟོན་པའི་རྒྱལ་ཚབ་
བསྟན་འཛིན་ཡོངས་ཀྱི་ཡབ། །རིན་ཆེན་དཀོན་མཆོག་གསུམ་དངོས་རྡོ་རྗེ་འཛིན། །དངོས་གྲུབ་
ཀུན་གྱི་འབྱུང་གནས་འཁོར་ལོའི་མགོན། །ས་སྟེང་འགྲན་ཟླ་བྲལ་བའི་བསོད་སྙོམས་པ། །མ་
བྱོན་སངས་རྒྱས་གསུམ་པ་ཤཱཀྱ་ཤྲཱི་དེ་ཡི་སྐྱེ་བར་གྲགས། །ཐུགས་རྗེའི་དབང་གིས་ལྗོངས་འདིར་
འཁྲུངས་གྱུར་པ། །མཁྱེན་རབ་དབང་པོ་བུ་སྟོན་རིན་ཆེན་གྲུབ། །ཐུབ་པས་འཇམ་དཔལ་རྩ་བ་
ལས། ཡི་གེ་ར་དང་ས་དང་སོ། །དགེ་སློང་གང་ཞིག་རབ་བྱུང་གསུངས། །སྟོན་པའི་བསྟན་པ་
གསལ་བྱེད་པ། །འབྱུང་བར་འགྱུར་བར་ཐེ་ཚོམ་མེད། །ཅེས། ལུང་བསྟན་བརྩེ་ཆེན་རྒྱལ་བའི་
སྲས། །སྨོན་ལམ་མཐུ་གྲུབ་རིག་པའི་གནས་རྣམས་སྦྱངས། །ལྷག་བསམ་རྣམ་དག་ཕྲིན་ལས་
དབང་ཕྱུག་མཆོག།ཡོངས་རྫོགས་བསྟན་པའི་ཉི་མ་གང་འདིར་ཤར། །ཁྲོ་ཕུ་བ་ཡང་རྩེ་བ་རིན་
ཆེན་པོ་སེང་གེ་ལས་ངེས་པར་རབ་ཏུ་བྱུང་། ཚད་མའི་སྐྱེ་བུ། བསོད་ནམས་མགོན་ལས་འཕར་
ཚད་མངོན་གསུམ་སྦྱངས། །པཎ་ཆེན་བརྒྱུད་ཆོས་ལུང་ཚོགས་པ།ལས་བསྙེན་པར་རྫོགས་མཛད་
ནས། །མཁན་ཆེན་ཀ་བཞི་པ་གྲགས་གཞོན་དྲུང་དུ་འདུལ་བའི་གཞུང་ལུགས་སྦྱངས། །སྐད་
གཉིས་སྨྲ་བ་ཐར་པ་ལོ་ཙཱ་ཉི་མ་རྒྱལ་མཚན་ལས། །བརྡ་སྤྲོད་བྱེད་པའི་གཞུང་ལུགས་མཐར་ཕྱིན་
མཛད། །ཀུན་མཁྱེན་འཕགས་འོད་ཡོན་ཏན་རྒྱ་མཚོ་རོང་།རྡོ་རྗེའི་རྒྱལ་མཚན་སོགས་ལ། །
སྔགས་གཞུང་རབ་འབྱམས་རྒྱ་མཚོའི་ཕ་རོལ་སོན། །སྔོན་ཆད་གངས་ཅན་ལྗོངས་འདིར་འགྱུར་
ཟིན་པའི། །གཞུང་ལུགས་ཀུན་གྱི་ཞུས་ཆེན་བཤད་སྲོལ་མཛད། །འགྱུར་ཟིན་ཆོས་ཀྱི་ཁ་སྐོང་
དག་བྱེད་དུ། །སྔོན་མེད་འགྱུར་མཛད་ཞུས་ཆེན་ལོ་ཙཱ་བ། །བསྟན་པའི་རྩ་བ་ལེགས་གསུང་
འདུལ་བ་ཡི། །ལུང་གི་ཞུས་ཆེན་གཞུང་བརྒྱའི་བཤད་སྲོལ་དང་། །ལག་ལེན་མཆོག་གིས་བསྟན་
པའི་སྐྱེ་མཆེད་ནི། །གསལ་མཛད་ཁྱོད་དང་མཉམ་པ་སྔོན་མ་བྱུང་། །ལྷུན་སྟུག་བྱིན་ཆགས་རྣལ་
28

དཔལ་ལྡན་ས་སྐྱ་པ་རྗེ་བཙུན་གོང་མ་ལྔའི་རྟོགས་བརྗོད་དང་། གཞན་ཡང་བསྟོད་ཚོགས་འགའ་ཞིག
འབྱོར་རྒྱུད་ཆེན་པོའི། །འགྲེལ་མཛད་རྒྱ་གར་པཎ་ཆེན་མང་བྱོན་ཡང་། །བཤད་པའི་ལུས་
རྫོགས་ཡན་ལག་ཀུན་ཚང་བའི། །གཞུང་རྩོམ་བྱེད་པོ་ཁྱོད་མཚུངས་གཞན་མ་བྱོན། །དཔྱོད་ལྡན་
མགུ་བྱེད་བསྟན་པའི་རྒྱན་གཅིག་པོ། །དུས་ཀྱི་འཁོར་ལོའི་ལམ་དང་རིག་པའི་གནས། །ཀུན་གྱི་
གསལ་བྱེད་རྣམས་བཤད་རྒྱ་ཆེ་བ། །མཛད་པོ་ཁྱོད་སྔོན་འགྲེལ་བྱེད་གཞན་མ་བྱོན། །དེ་ལྟར་
བོད་ཀྱི་ཡུལ་འདིར་སྔོན་བྱོན་པའི། །པཎ་གྲུབ་མང་པོའི་རྣམ་ཐར་དཔག་དཀའ་ཡང་། །རྩོམ་
པའི་ཕྲེང་བས་བསྟན་པ་གསལ་མཛད་པ། །བུ་སྟོན་ལོ་ཙཱ་དང་མཚུངས་གཞན་མ་བྱོན། །ཉིན་
བར་ཆོས་ཀྱི་སྣང་བས་ཐུབ་བསྟན་གསལ། །མཚན་མོ་འོད་གསལ་ངང་ནས་ཆོས་ཀུན་ཆུབ། །
འཆད་རྩོད་རྩོམ་དང་རིན་ཆེན་རིག་འཛིན་ས། །ལྷན་ཅིག་གྲུབ་པ་ཁྱོད་ལ་ཕྱག་འཚལ་ལོ། །དེ་
ལྟར་ཁྱོད་ཀྱིས་ཐུབ་པའི་བསྟན་པ་ལ། །གཞན་དང་མི་མཉམ་བགྱི་བ་གང་མཛད་པའི། །ཆ་ཙམ་
མཐོང་ལ་རྗེས་སུ་ཡིད་རང་བས། །ཁྱོད་བཞིན་སྟོན་པའི་བསྟན་པ་འཛིན་པར་ཤོག།ཅེས་བུ་སྟོན་
ལོ་ཙཱ་བའི་བསྟོད་པ་བསྔགས་འོས་བསྔགས་པའི་ཕྲེང་བ་ཞེས་བྱ་བ་གྲུབ་པའོ།། །།མངྒལཾ།།
༈ མི་ཕམ་གཡག་གི་མཚན་ཅན་སངས་རྒྱས་དཔལ་ལ་བསྟོད་པ་རྗེས་འཇུག་སློབ་མའི་ཚོགས་
ཀྱི་དང་བའི་ཤིང་རྟ་འདྲེན་བྱེད་བཞུགས།
༄༅། །ན་མོ་ཨཱརྱ་ཨ་ཙ་ལ། ཐུབ་བསྟན་རིན་ཆེན་མ་ཉམས་ལམ་གསུམ་པ། །གང་དུ་
བདེ་བར་རྒྱུ་བའི་ལམ་ཆེན་པོ། །འཁྱོག་པོར་བྱེད་པའི་གྱ་གྱུ་ཀུན་གསལ་ནས། །ཤིང་རྟའི་སྲོལ་
ཆེན་འབྱེད་མཁས་སངས་རྒྱས་དཔལ། །འཇམ་དབྱངས་མཁྱེན་ཅན་རྗེ་བཙུན་ས་སྐྱ་པ། །འགྲོ་
ཀུན་དགའ་མཛད་རྒྱལ་མཚན་དཔལ་བཟང་པོའི། །ཕུལ་བྱུང་ཕྲིན་ལས་ལྷག་མའི་ཁུར་འདེགས་
པ། །གངས་ཅན་མཁས་པའི་དབང་པོ་སངས་རྒྱས་དཔལ། །བཅོམ་ལྡན་དཔའ་བོ་དམན་པའི་ས་
གཉིས་དང༌། །བདུད་བཞི་འགོང་མཛད་མཐུ་སྟོབས་དབང་ཕྱུག་གི །དངོས་གྲུབ་བརྙེས་པས་
འཆད་དང་རྩོད་པ་དང་། །ཕྲིན་ལས་དབང་པོར་གྱུར་པ་སངས་རྒྱས་དཔལ། །ཇི་ལྟའི་དོན་ལ་
འཁྲུལ་པ་སངས་པའི་ཐུགས། །ཇི་སྙེད་འཆད་ལ་བློ་གྲོས་རྒྱས་པའི་གསུང་། །བསྟན་པའི་དཔལ་
29

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཙ༽
གྱུར་འགྲོ་བ་འདྲེན་པའི་སྐུ། །གྲགས་པའི་དབང་ཕྱུག་ཁྱོད་ལ་ཕྱག་འཚལ་ལོ། །ཚིག་གཙང་དོན་
གསལ་བདེ་འཁྱུག་ལྗགས་ཀྱི་རྩེར། །གཞུང་བརྒྱའི་ཚིག་དོན་ངང་གིས་ཤར་བ་ན། །འཆད་པོ་
གཞན་ཀུན་ལྕེ་རྩ་ཉམས་པ་དང་། །ལྕེ་བརྒྱ་ལྡན་ཡང་ལྡིབས་པ་ལྟ་བུར་བྱས། །ལུང་དང་རིགས་
པའི་འབྲུག་སྒྲས་ཉེར་འཁྱུད་པའི། །སྤོབས་པའི་གློག་ཕྲེང་གཡོ་བའི་རོལ་རྩེད་ཀྱིས། །གཞན་གྱི་
སྨྲ་བ་ལན་བརྒྱར་བཏང་གྱུར་ནས། །མངོན་པར་རློམ་པའི་མདངས་ཀྱང་ཉམས་པར་བྱས། །
འཆད་རྩོད་སྙེམས་པས་ཕྱུག་པའི་པ་སངས་ཀྱང་། །རང་གི་མདུན་སར་རྒྱལ་པོ་བཞིན་རློམ་མོད། །
ལུང་དང་རིགས་པའི་ཟླ་བ་ཁྱོད་ཤར་ཚེ། །རྒྱལ་པོའི་དྲུང་ན་བྲན་བཞིན་རྒྱུ་བར་བྱེད། །རྩོམ་པའི་
ཆ་ཤས་གང་བའི་ཟླ་བ་ཡང་། །མཚན་མོའི་མཁའ་ལ་ཉི་མ་ལྟ་བུར་རློམ། །འཆད་རྩོད་དབང་ཕྱུག་
ཉི་མ་ཁྱོད་དྲུང་དུ། །ཉེ་བར་ལྷགས་ན་མར་ངོ་བཞིན་དུ་སྤྱོད། །ཁྱོད་ཀྱི་མདུན་སར་འཆད་དང་
རྩོད་རློམ་པ། །ཉི་མའི་དྲུང་དུ་མེ་ཁྱེར་ཚོགས་རྣམས་དང་། །མཁའ་ལྡིང་འདབས་སུ་ཕྱེ་མ་ལེབ་
བཞིན་དུ། །སྨྲ་བའི་གཤོག་རྩེ་སྐྱོད་པ་ངལ་མིན་ནམ། །མང་ཐོས་གླང་ཆེན་རིགས་པའི་མཆེ་བ་
ཅན། །ཞི་བའི་ནགས་སུ་སྙེམས་པ་འཆང་མོད་ཀྱང༌། །འཁོར་ཚོགས་རྒྱ་མཚོའི་དབུས་སུ་བསྟན་
པ་ཡི། །གངས་རི་བསྲུང་བའི་སེང་ཆེན་གཞན་ཡོད་མིན། །མང་ཐོས་ལང་ཚོ་ཡོལ་ནས་སྒྲུབ་པ་ཡི།
མཆོད་པས་རྒྱལ་བ་དགྱེས་མཛད་མང་བཞུགས་ཀྱང་། །ཉིན་བར་ཆོས་ཀྱི་སྣང་བས་འཇིག་རྟེན་
ཁམས། །མ་ལུས་ཉི་མ་བཞིན་དུ་གསལ་བ་དང་། །མཚན་མོ་གཉིས་མེད་ཟུང་འཇུག་འོད་དཀར་
གྱིས། །རིག་འཛིན་གོ་འཕང་བརྙེས་པ་གཞན་ཡོད་མིན། །རྒན་པོའི་གཏམ་རྒྱུད་ཐ་སྙད་ཆ་ཤས་
ཀྱིས། །མཁས་པའི་གྲགས་ཐོབ་གྱུར་བ་མང་མོད་ཀྱང་། །བསྟན་པའི་སྲོག་ཤིང་མདོ་རྒྱུད་ངེས་
དོན་ལ། །བཤད་སྒྲུབ་སྙིང་པོར་མཛད་ཁྱོད་བསྟན་པའི་རྒྱན། །དེ་ལྟར་ཁྱོད་ཀྱིས་སྟོན་པའི་བསྟན་
པ་ལ། །གཞན་དང་མི་མཉམ་བགྱི་བ་མཛད་པའི་ཚུལ། །ཅུང་ཟད་བརྗོད་པས་སློབ་མའི་ཚོགས་
རྣམས་ཀྱང་། །ཁྱོད་བཞིན་སྟོན་པའི་བསྟན་པ་གཅེས་འཛིན་ཤོག།ལྕགས་ཕོ་སྟག་ལ་བལྟམས་པ་
ནས་བཟུང་སྟེ། །ཤིང་ཕོ་རྟ་ལ་ཞི་བར་གཤེགས་ཀྱི་བར། །རེ་ལྔའི་ལོར་བཞུགས་རང་རྒྱུད་གྲོལ་
བ་དང་། །གཞན་རྒྱུད་སྨིན་པའི་ཕྲིན་ལས་རྒྱ་ཆེར་མཛད། །བརྩོན་འགྲུས་དཔལ་ལས་ངེས་པར་
རབ་ཏུ་བྱུང་། །བུ་སྟོན་ཁ་ཆེས་ལུང་བསྟན་དབུགས་དབྱུང་མཛད། །ལུང་མང་པོ་ཡིས་དགེ་མཚན་
360

དཔལ་ལྡན་ས་སྐྱ་པ་རྗེ་བཙུན་གོང་མ་ལྔའི་རྟོགས་བརྗོད་དང་། གཞན་ཡང་བསྟོད་ཚོགས་འགའ་ཞིག
མང་གཟིགས་ནས། །ཤེས་ཕྱིན་བསྟན་པའི་བདག་པོར་མངའ་གསོལ་མཛད། །ཉེར་ལྔའི་ལོ་ལ་
ལྷག་པའི་ལྷ་གྲུབ་ནས། །ངག་གི་དབང་པོར་གྱུར་ཞིང་འདོད་ལྷ་ཡི། །བདུད་ལས་རྣམ་རྒྱལ་རྡོ་རྗེ་
ཆོས་སྐྱོང་རྣམས། །བྲན་བཞིན་བཀོལ་བའི་ཕྲིན་ལས་དམ་པ་བརྙེས། །སུམ་ཅུའི་ལོ་ལ་བྱམས་
པའི་ཞལ་གཟིགས་ནས། །ཕྱག་རིང་བརྐྱང་ནས་བྱིན་བརླབས་ལུང་བསྟན་དང་། །ཤེར་ཕྱིན་
དགོངས་འགྲེལ་བཅས་པའི་བསྟན་པ་ཡི། །བདག་པོར་གསོལ་བའི་དབུགས་དབྱུང་དམ་པ་ཐོབ།
དེ་ནས་བཟུང་སྟེ་མགོན་ཁྱོད་བཞུགས་པའི་ཁྲི། །གང་ན་འཁོད་པའི་སྟེང་གི་ནམ་མཁའ་ལ།
དགའ་ལྡན་གནས་དང་སུམ་ཅུ་རྩ་གསུམ་པའི། །ལྷ་ཚོགས་མང་པོ་ཡུམ་ལ་མཆོད་ཕྱིར་ལྷགས། །
རྒྱལ་ཡུམ་མཆོད་པའི་ལྷ་རྫས་མེ་ཏོག་དང་། །ཆོས་ཀྱི་སྡོམ་བཞི་གསལ་བའི་རྔ་བོ་ཆེ། །འཁོར་
ཚོགས་རྒྱ་མཚོའི་དབྱིངས་སུ་ལྷག་པར་གསལ། །མཉམ་གཞག་མཚན་མའི་སྤྲོས་པ་ལས་གྲོལ་
ཞིང༌། །རྗེས་ཐོབ་སྒྱུ་མའི་རྣམ་རོལ་ངང་ཉིད་ནས། །འོད་དཔག་མེད་པའི་ཞིང་ཁམས་རྒྱ་མཚོ་
ཡི། །དག་པའི་དགའ་སྟོན་མ་ལུས་ཁྱོད་ཀྱིས་གཟིགས། །རྨད་བྱུང་ཐུགས་རྗེའི་མ་དྲོས་མཚོ་ཆེན་
ལས། །ཕྲིན་ལས་ཆུ་ཆེན་བཞི་པ་ཉེར་བསྐྲུན་པས། །བུ་སློབ་རི་བོའི་ཁོར་ཡུག་ཡངས་པའི་དབུས། །
ཤེར་ཕྱིན་བསྟན་པའི་རྒྱ་མཚོ་ལྷག་པར་ཁེངས། །གཞན་སེམས་མཁྱེན་དང་སྐུ་ཡི་བཀོད་མང་དང་།
འབྱུང་པོ་འདུལ་དང་ལྷ་བུའི་བདུད་བཏུལ་སོགས། །དངོས་གྲུབ་རྣམ་གཉིས་བརྙེས་པའི་དཔལ་
མངའ་བ། །མི་ཕམ་ཆོས་རྗེའི་ཞབས་ལ་ཕྱགས་འཚལ་ལོ། །དེ་ལྟར་ཁྱོད་ཀྱི་ལེགས་བྱས་རྒྱ་མཚོ་
ལས། །ཆ་ཤས་ཙམ་ལ་དད་པ་སྐྱེད་བྱས་ནས། །རིགས་པར་བརྗོད་པའི་དགེ་བ་གང་ཡོད་དེས།
བདག་དང་སློབ་མར་བཅས་པ་ཐམས་ཅད་ཀྱང་། །གཞན་འཕྲུལ་དབང་བྱེད་བདག་པོའི་དཔུང་
ཚོགས་ལས། །རྣམ་པར་རྒྱལ་ཞིང་བྱམས་མགོན་ཐུགས་རྗེ་ཡི། །བདུད་རྩིའི་རྒྱུན་གྱིས་རིང་དུ་
འཚོ་བྱེད་ཤོག །ཅེས་མི་ཕམ་གཡག་གི་མཚན་ཅན་སངས་རྒྱས་དཔལ་ལ་བསྟོད་པའི་ཚིག་ལེའུར་
བྱས་པ། རྗེས་འཇུག་སློབ་མའི་ཚོགས་ཀྱི་དང་བའི་ཤིང་རྟ་འདྲེན་བྱེད་ཅེས་བྱ་བ་འདི་ནི། དམ་པ་
དེ་ཉིད་ཀྱི་ཐུགས་རྗེའི་དཔྱང་ཐག་ལ་མི་ཕྱེད་པའི་དད་པས་ཉེ་བར་འཁྱུད་པ། དཔལ་ཤཱཀྱ་མཆོག་
ལྡན་དྲི་མེད་ལེགས་པའི་བློས། གཙང་གཡས་རུའི་སའི་ཐིག་ལེ་གསེར་མདོག་ཅན་ཞེས་བྱ་བར་
སྦྱར་བའི་ཡི་གེ་པ་ནི་ཆོས་ཀྱི་རྒྱལ་མཚན་ནོ།། །།
31

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཙ༽